Myanmada radarlardan yo‘qolgan samolyot bo‘laklari dengizdan topildi

Bortida 100 dan ortiq odam bo‘lgan Myanmaga tegishli, radarlardan yo‘qolib qolgan harbiy samolyot bo‘laklari dengizdan topildi, deya xabar bermoqda “RIA Novosti”.

“Qutqaruvchilar Tavoy shahridan 218 kilometr masofada, dengizdan samolyot bo‘laklarini topdi. Qidiruv-qutqaruv operatsiyasi davom etmoqda”, — deya ma’lum qildi Myanma hukumati vakili.
Myanmaning janubiy sohillaridan Yangon tomon parvoz qilayotgan samolyot Tavoy shahridan 20 mil masofada, dengiz ustidan uchib o‘tayotgan vaqtda radarlardan yo‘qolgan.
Samolyot bortida 105 yo‘lovchi va ekipajning 11 nafar a’zosi bo‘lgan. Mamlakat hukumati dengiz kemalari va aviatsiya ishtirokida qidiruv-qutqaruv operatsiyasini boshlagan.